ترک سیاسی تاریخی نینگ اینگ مهم سیلاوی تکمیل بولدی. رسمی بولمه گن نتیجه لر گه کوره ترکیه جمهوریتی باش وزیری رجب طیب اردوغان رای لرنینگ قریب ۵۲ فایزی نی کسب ایتیب ترکیه نینگ ۱۲ نچی جمهوررئیسی بولدی. سیلاو لر گه اشتراک میزانی ۷۳ فایز دن عبارت ایکن, بیریلگن رای لرنینگ قریب ۳۸ میلیونی اعتبار ایگه سی اوله راق قبول ایتیلدی. چیت ایل لر ده یشیتگن ترک لر بیلن بیرگه قریب ۵۶ میلیون رای بیروچی نینگ تقریباً ۷۳ فایزی ترکیه نینگ جمهوررئیسی نی سیله ش اوچون رای بیردی. اوشبو سیلاو لر نتیجه سیده اکمل الدین احسان اوغلی و صلاوالدین دیمیرتاش ایسه ایککینچی و اوچینچی بولیب چیقدی.احسان اوغلی قریب ۳۸ و دیمیرتاش ایسه ۹,۷ فایز مقیاسی ده رای آلدی. بیریلگن ۳۹ میلیون رای دن قریب ۳۸ میلیون رای اعتبار ایگه سی اوله راق قبول ایتیلدی. ترکیه ده ۵۵ ولایت ده رجب طیب اردوغان, ۱۵ ولایت ده اکمل الدین احسان اوغلی و ۱۱ ولایت ده ایسه صلاوالدین دیمیرتاش اینگ کوپ رای کسب ایتیش گه موفق بولدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
